Redmi Note 7 Pro की बिक्री आज फिर, जानें ऑफर्स  
Flipkart, Mi.com और मी होम स्टोर पर होगी Redmi Note 7 Pro की बिक्री
स्नैपड्रैगन 675 प्रोसेसर से लैस है रेडमी नोट 7 प्रो 
'48 Megapixel Camera' वाला स्मार्टफोन है Redmi Note 7 Pro
Redmi Note 7 Pro खरीदने की चाहत रखने वालों के लिए काम की खबर है। रेडमी नोट 7 प्रो आज एक बार फिर भारत में बिक्री के लिए उपलब्ध कराया जाएगा। Redmi Note 7 Pro की बिक्री Flipkart, कंपनी की आधिकारिक साइट Mi.com और मी होम स्टोर पर होगी। Redmi Note 7 Pro की अहम खासियतों की अगर बात करें तो यह फोन 19.5:9 डिस्प्ले, दो रियर कैमरे और स्नैपड्रैगन 675 प्रोसेसर से लैस है। रेडमी नोट 7 प्रो में 6 जीबी तक रैम और फोन में जान फूंकने के लिए 4,000 एमएएच की बैटरी है। इस साल फरवरी में Redmi Note 7 Pro के साथ Redmi Note 7 को भी भारतीय मार्केट में लॉन्च किया गया था।

Xiaomi ने Redmi Note 7 Pro (रिव्यू) के दो वेरिएंट उपलब्ध कराए हैं। 4 जीबी रैम + 64 जीबी स्टोरेज वेरिएंट को 13,999 रुपये में बेचा जाएगा। ग्राहक रेडमी नोट 7 प्रो के 6 जीबी + 128 जीबी वर्ज़न की कीमत 16,999 रुपये है। यह नेप्ट्यून ब्लू, नेब्यूला रेड और स्पेस ब्लैक रंग में उपलब्ध होगा।

सेल ऑफर्स की बात करें तो Redmi Note 7 Pro के साथ टेलीकॉम कंपनी Airtel की तरफ से 1,120 जीबी तक डेटा के साथ अनलिमिटेड कॉलिंग और एयरटेल थैंक्स बेनिफिट और Airtel TV का मुफ्त सब्सक्रिप्शन मिलेगा।

रेडमी नोट 7 प्रो भी रेडमी नोट 7 की तरह “ऑरा डिज़ाइन” के साथ आता है। इसमें 6.3 इंच की फुल-एचडी+ स्क्रीन है, 19.5:9 आस्पेक्ट रेशियो और वाटरड्रॉप नॉच के साथ। फोन के फ्रंट और बैक पैनल पर 2.5डी कर्व्ड गोरिल्ला ग्लास 5 का इस्तेमाल हुआ है। स्मार्टफोन में 11एनएम प्रोसेस से बने क्वालकॉम ऑक्टा-कोर स्नैपड्रैगन 675 प्रोसेसर का इस्तेमाल हुआ है। रैम और स्टोरेज पर आधारित फोन के दो विकल्प हैं- 4 जीबी रैम के साथ 64 जीबी स्टोरेज और 6 जीबी रैम के साथ 128 जीबी स्टोरेज। दोनों ही वेरिएंट 256 जीबी तक के माइक्रोएसडी कार्ड को सपोर्ट करते हैं।

फोन एंड्रॉयड पाई पर आधारित मीयूआई 10 पर चलेगा। फोन की बैटरी 4,000 एमएएच की है और यह क्विक चार्ज 4.0 को सपोर्ट करेगी। इस फोन में रियर फिंगरप्रिंट सेंसर है। यूएसबी टाइप-सी पोर्ट, 3.5 एमएम ऑडियो जैक और डुअल सिम कनेक्टिविटी फीचर इस फोन का हिस्सा हैं। Redmi Note 7 Pro 4जी एलटीई, वाई-फाई, ब्लूटूथ 5.0 और इंफ्रारेड के साथ आता है।
 
अन्य स्पेसिफिकेशन की बात करें तो Redmi Note 7 Pro डुअल कैमरा सेटअप के साथ आता है। इसमें एफ/ 1.79 अपर्चर वाला 48 मेगापिक्सल का प्राइमरी सेंसर है। इसके साथ 5 मेगापिक्सल का सेकेंडरी डेप्थ सेंसर दिया गया है। फोन में एआई सीन डिटेक्शन, एआई पोर्ट्रेट मोड और नाइट मोड जैसे कैमरा फीचर हैं।

इसके अलावा फोन में 13 मेगापिक्सल का सेल्फी सेंसर है। इस फोन के रियर कैमरे से यूज़र 4K वीडियो रिकॉर्ड कर पाएंगे।